Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie
k

Protokolu o vode a zdraví
k Dohovoru o ochrane a využívaní hraničných vodných tokov a medzinárodných jazier z roku 1992 – Národné ciele SR

a)	odhad dopadov na verejné financie

Predkladaný návrh zakladá nárok na verejné prostriedky na  roky 2007 - 2015. Rozdelenie predpokladaných výdavkov je uvedené v tabuľke. 

Rok	Ministerstvo zdravotníctva
SR	

2007	2 500 tis. Sk pre dosiahnutie cieľa č. 7	

2008	3 000 tis. Sk pre dosiahnutie cieľa č. 7
  150 tis. Sk pre dosiahnutie cieľa č. 8	

2009	  500 tis. Sk pre dosiahnutie cieľa č. 4
  400 tis. Sk pre dosiahnutie cieľa č. 5
6 000 tis. Sk pre dosiahnutie cieľa č. 6
     50 tis. Sk pre dosiahnutie cieľa č. 9	

2010	   500 tis. Sk pre dosiahnutie cieľa č. 4
   400 tis. Sk pre dosiahnutie cieľa č. 5
2 000 tis. Sk pre dosiahnutie cieľa č. 6
     50 tis. Sk pre dosiahnutie cieľa č. 9	

2011	   400 tis. Sk pre dosiahnutie cieľa č. 5
2 000 tis. Sk pre dosiahnutie cieľa č. 6	

2012	   400 tis. Sk pre dosiahnutie cieľa č. 5
2 000 tis. Sk pre dosiahnutie cieľa č. 6	

Rok	
Ministerstvo životného prostredia
SR

2007 - 2015	53 728 mil. predpokladaných v rámci Koncepcie vod. pol. SR pre dosiahnutie cieľa č. 1
93 897 mil. predpokladaných v rámci Koncepcie vod. pol. SR pre dosiahnutie cieľa č. 2
193 mld. predpokladaných v rámci Koncepcie vod. pol. SR  pre dosiahnutie cieľa č. 3 (v tejto sume sú už započítané fin. prostriedky na ciele 1 a 2)	

Finančné prostriedky na splnenie cieľov v gescii Ministerstva zdravotníctva SR a v gescii Ministerstva životného prostredia SR budú zabezpečené v rámci schválených limitov kapitol na príslušné rozpočtové roky.
Ciele protokolu budú plnené v závislosti od finančných prostriedkov.
Uvedené finančné prostriedky Ministerstva životného prostredia SR sú predpokladané výdavky pre dosiahnutie cieľov v rámci Koncepcie vodohospodárskej politiky SR, ktorú vláda SR vo februári 2006 vzala na vedomie. Plnenia cieľov 1 až 3 navrhovaného materiálu nevyžaduje mimoriadne finančné prostriedky.
Výdavky rezortu Ministerstva zdravotníctva SR budú hradené z finančných prostriedkov štátneho rozpočtu a z prostriedkov EÚ. Zatiaľ je zabezpečených 2 500 tis. Sk z prostriedkov EÚ pre splnenie cieľa č. VII. Všetky aktivity na roky 2007 – 2012 týkajúce sa rezortu Ministerstva zdravotníctva SR budú zabezpečovať Úrad verejného zdravotníctva SR a regionálne úrady verejného zdravotníctva.
 
b)	odhad dopadov na obyvateľstvo, hospodárenie podnikateľskej sféry a iných právnický osôb

Predkladaný materiál nebude mať negatívny dopad na životnú úroveň obyvateľstva, hospodárenie podnikateľskej sféry a iných právnických osôb. 

c)	odhad dopadov na životné prostredie

Riešenie problematiky predpokladá pozitívny vplyv na životné prostredie. Národné ciele navrhnuté v Protokole o vode a zdraví k Dohovoru o ochrane a využívaní hraničných vodných tokov a medzinárodných jazier z roku 1992 sú zamerané na zlepšenie životného prostredia a tým aj na zlepšenie zdravia obyvateľstva, vzhľadom na to, že zdravie je v podstatnej miere ovplyvňované životným prostredím. 

d)	odhad dopadov na zamestnanosť

Protokol o vode a zdraví k Dohovoru o ochrane a využívaní hraničných vodných tokov a medzinárodných jazier z roku 1992 nebude mať vplyv na zamestnanosť.